Marți, pe 3 octombrie, Consiliul de Administrație al BNR va avea ședință de politică monetară, unde în mod cert se va discuta despre inflație, dacă a crescut sau a scăzut în septembrie peste estimări, despre scăderea lichidităților în lei, unde s-au dus banii, despre creșterea Robor, cam abruptă pentru o săptămână, despre creșterea randamentelor la titlurile de stat, care sunt la maxim de cinci ani și care indică creșterea dobânzilor la care statul se va împrumuta în continuare, despre impactul creșterii salariilor și a pensiilor în buget și ulterior pe piața monetară, pentru că această creștere trebuie finanțată, despre creșterea economică în trimestrul III și IV, despre impactul evoluției bugetului și al necesarului de finanțare asupra lichidității din piață și a percepției investitorilor despre ceea ce se întâmplă în România.